Иван Вазов
Гроздобер

chitanka.info

Пълни гроздове висят

по листнатите лозици

и с кошове да берат

бързат булки и девици.

Време весело наста,

по лозята шум и песни…

Дене радост, а нощя

светят огневе чудесни.

По полето цял рояк

завървели млади, стари,

грозде влече, носи всяк:

в ръце, в кошници, в товари.

Всякой, който се потил,

пълна бъчва ще да има,

ще дочакова Васил,

ще се радва цяла зима.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.